**Անտոնիու Սամպայնու դա Նովոա** (պորտ.՝ António Manuel Seixas Sampaio da Nóvoa, դեկտեմբերի 12, 1954(1954-12-12), Վալենսա), Պորտուգալիայի հոգեբանության և մանկավարժության ամբիոնի պրոֆեսոր, Լիսաբոնի համալսարանի նախկին ռեկտոր, Պորտուգալիայի 2016 թվականի նախագահական ընտրություններում անկախ թեկնածու։

Կենսագրություն
--------------

Անտոնիու Սամպայնու դա Նովոան ծնվել է 1954 թվականի դեկտեմբերի 12-ին Պորտուգալիայի Վալենսա քաղաքում։ Իր գիտական կարիերան սկսել է 1982 թվականին Ժնևի համալսարանում, 1986 թվականին դոկտորական աստիճան է ստացել բնագիտական կրթության բնագավառում։ 1986-1987 թվականներին սերտորեն համագործակցել է Լիսաբոնի համալսարանի հետ։ 1987 թվականին շնորհվել է դոցենտի գիտական կոչում, 1990 թվականին՝ ադյունկտ-պրոֆեսորի և 1996 թվականին՝ Լիսաբոնի համալսարանի հոգեբանության և մանկավարժության ամբիոնի պրոֆեսորի կոչում։ Գիտական խորհրդի նախագահ (1999, 2001), Լիսաբոնի համալսարանի պրոռեկտոր և ռեկտոր։

Անտոնիու Սամպայու դա Նովոան աշխատել է Մեդիսոնի Վիսկոնսինի համալսարանում (1993/1994) և Կոլումբիայի համալսարանում (2002)։ 1995 թվականին, կիսամյակի ընթացքում եղել է Փարիզի համալսարանի հրավիրյալ հետազոտող և 2001 թվականին Օքսֆորդի համալսարանում, 1996-1999 թվականներին Պորտուգալիայի նախագահի կրթության գծով խորհրդատու։ 2005 թվականին արժանացել է Ժողովրդական լուսավորության Մեծ Խաչի շքանշանի։

Անտոնիու Սամպայու դա Նովոան եղել է 17 դոկտորական ատենախոսությունների ղեկավար կամ խորհրդատու, տարբեր բարձրագույն ուսումնական հաստատություններում, որոնց թվում են Լիսաբոնի համալսարանը, Պորտուի համալսարանը, Մինյուի համալսարանը, Ավեյրուի համալսարանը, Լիսաբոնի տեխնիկական համալսարանը, Սան Պաուլոյի համալսարանը և Բաիա նահանգի համալսարանը։ 1986 թվականից գիտական խորհուրդների անդամ է գրեթե բոլոր պորտուգալական համալսարաններում, ինչպես նաև Բրազիլիայի, Կանադայի, Իսպանիայի, Ֆրանսիայի, ԱՄՆ-ի և Շվեյցարիայի մի շարք համալսարաններում, հանդիսանում է մի շարք ազգային և միջազգային գիտական ամսագրերի խմբագրական խորհրդի անդամ։

Անտոնիու Սամպայու դա Նովոան ավելի քան 150 հրապարակումների հեղինակ է, այդ թվում՝ գրքերի և հոդվածների, որոնք հրապարակվել են աշխարհի 12 երկրներում։

2016 թվականին Անտոնիու Սամպայու դա Նովոան իր թեկնածությունն է առաջադրել 2016 թվականի Պորտուգալիայի նախագահական ընտրություններում, որպես անկախ թեկնածու։ Ստացել է Սոցիալիստական կուսակցության մի մասի, ինչպես նաև աշխատավորների մաոիստական Կոմունիստական կուսակցության և էկոսոցիալիստական ԼԻԲՐԵԻ աջակցությունը՝ հանդես գալով *«խիստ խնայողական»* քաղաքականությունից հրաժարվելու կարգախոսներով։ Անցած ընտրություններում 23% ձայներով զբաղեցրել է երկրորդ տեղը՝ զիջելով իր հիմնական մրցակցին՝ Մարսելո Ռեբելու դի Սոզային։

Ծանոթագրություններ
------------------

1. ↑
2. ↑  Бывший ректор университета в Лиссабоне обещает родине стабильность
3. ↑  António Manuel Seixas Sampaio da Nóvoa Archived 2015-12-22 at the Wayback Machine.(порт.)
4. ↑  Entrevista com o Reitor da Universidade de Lisboa Archived 2018-02-03 at the Wayback Machine.(порт.)
5. ↑  António Nóvoa Archived 2016-01-30 at the Wayback Machine.(порт.)
6. ↑  В выборах президента Португалии 24 января примет участие рекордное число кандидатов
7. ↑  Новым президентом Португалии стал консерватор

Արտաքին հղումներ
----------------

* Ֆեյսբուքյան էջը

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 122262544 · GND: 131673548 · ISNI: 0000 0003 8410 2903 · LCCN: n93088604 · NTA: 074629824 · NUKAT: n2003025674 · PTBNP: 28963 · SUDOC: 030948231 · VIAF: 273563626 · WorldCat VIAF: 273563626 |

 |

 |